Diari Oficial de la Generalitat Valenciana


Sumari del DOGV 1582, del 09-07-1991 (1991/822023)

DECRET 115/1991, de 26 de juny, del Consell de la Generalitat Valenciana, pel qual s'efectua la delegació d'una competència en el Conseller de Sanitat i Consum.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/06/26/115b/dof/vci/html**

### Dades del document

Número de DOGV
:   1582

Data del DOGV
:   09-07-1991

Secció del DOGV
:   DISPOSICIONS GENERALS

Número del document
:   1991/822023


Data del document
:   26-06-1991

Organisme emissor
:   Conselleria de Sanitat i Consum

Tipus de document
:   Decret

Descriptors 

:   * Conselleria Sanitat i Consum
    * delegació de poders
    * competència administrativa

Decret 115/1991, de 25 de juny, pel qual s'efectua la delegació d'una competència en el Conseller de Sanitat y Consum.  
La Llei de la Generalitat Valenciana 2/1987, de 9 d'abril, de l'Estatut dels Consumidors i Usuaris de la Comunitat Valenciana, al seu article 32.3, i el Decret del Consell de la Generalitat Valenciana 132/1989, de 16 d'agost, pel qual es regulen les infraccions, el procediment i la competència sancionadora en matèria de defensa dels consumidors i usuaris, al seu article 15.2, preceptuen que el Govern Valencià és l'òrgan competent per a poder acordar, com a mesura de cautela, la suspensió temporal de les activitats d'empreses radicades en la Comunitat Valenciana.  
Examinada la normativa anterior, és evident que, davant una situació de risc real o previsible per a la salut pública, que aconselle la suspensió temporal duna activitat fins a la reparació de les deficiències, cal obtenir acord del Govern Valencià, amb les dificultats temporals i materials que això comporta, per tal com una situació considerada urgent es, dilata en el temps.  
L'article 68 de la Llei de Govern Valencià preceptua que l'exercici de les competències pròpies de cada òrgan podrà ser delegat per aquest en l'òrgan jeràrquic immediat inferior, tret que per l'aplicació del principi d'eficàcia siga aconsellable d'atribuir-lo a altre òrgan, i el mencionat precepte afegeix que no és possible la delegació de competències delegades.  
En atenció d'aquests motius, a proposta del Conseller de Sanitat i Consum, i amb la prèvia deliberació del Govern Valencià en la reunió del dia 26 de juny de 1991,  
DECRETE  
Article únic  
Es delega en el Conseller de Sanitat i Consum la competència de poder acordar la suspensió temporal de les activitats de les empreses, establiments o indústries radicades en la Comunitat Valenciana, conferida al Govern Valencià per l'article 32.3 de la Llei 2/1987, de 9 d'abril, de l'Estatut de Consumidors i Usuaris de la Comunitat Valenciana, i pels articles 6.7 i 15.2 del Decret 132/1989, de 16 d'agost, del Consell de la Generalitat Valenciana, pel qual es regulen les infraccions, el procediment i la competència sancionadora en matèria de defensa dels consumidors i usuaris.  
DISPOSICIO FINAL  
Aquest decret entrarà en vigor el dia de la seua publicació al Diari Oficial de la Generalitat Valenciana.  
València, 26 de juny de 1991.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER I SALA


Còpia Permalink ELI